पाएं अपने शहर की ताज़ा ख़बरें और फ्री ई-पेपरडाउनलोड करें
पूर्व शिक्षा मंत्री और अजमेर उत्तर विधायक अजमेर वासुदेव देवनानी ने सेवा ही संगठन के नारे के तहत अजमेर को ‘वैक्सीन युक्त-कोरोना मुक्त’ बनाने के लिए परिवार आरोग्य किट का वितरण शनिवार को अपने निवास से शुरू किया। पत्रकारों से चर्चा के दाैरान उन्हाेंने कहा कि अपने सेवा कार्यों के तहत पहले चरण में विधायक सेवा केंद्र शुरू किया गया था, जिसमें सात तरह की सेवाएं जनता को उपलब्ध कराई जा रही हैं।
समें प्रवासी सहायता, फोन पर डाॅक्टरों द्वारा चिकित्सकीय परामर्श, कोविड मरीजों के लिए घर पर भोजन पहुंचाने की व्यवस्था, दवाइयों की होम डिलीवरी, कोविड मरीज के घर का सेनेटाइजेशन, कोविड से संबंधित अन्य कोई सहायता और विवाह और अंतिम संस्कार में प्रशासनिक सहायता शामिल है।
पहले दिन 250 किट वितरित : देवनानी ने बताया कि दूसरे चरण में परिवार आरोग्य किट घर-घर वितरित करने का अभियान शनिवार से शुरू किया गया है। आमजन परिवार सहित स्वस्थ और प्रसन्न रहे, इसको ध्यान में रखते हुए यह ’’परिवार आरोग्य किट’’ तैयार किया गया है, जिसमें काढ़े का एक पैकेट, गिलोय वट्टी की एक डिब्बी (जिसमें करीब 40 गोलियां हैं), विटामिन-सी और जिंक के 15-15 कैप्सूल के एक-एक पैकेट के अलावा कोरोना से बचाव के लिए योग और प्राणायाम करने संबंधी पम्पलेट शामिल है। इस अभियान के पहले दौर में 2001 परिवारों तक किट पहुंचाया जाएगा। पहले दिन करीब 250 किट वितरित किए गए। पम्पलेट में विविध आसन और प्राणायाम आदि के बारे में जानकारी दी गई।
वैक्सीन को लें उत्सव की तरह : देवनानी ने कोरोना मुक्त-वैक्सीन युक्त अजमेर काे जन-जन का नारा बनाने की अपील की। उन्हाेंने कहा कि जनता वैक्सीनेशन को उत्सव की तरह ले। अपनी बारी आने पर वैक्सीन की पहली डोज और उसके 42 दिन बाद दूसरी डोज जरूर लगवाएं। उन्होंने उम्मीद जताई कि संपूर्ण भारत जल्द ही कोरोना महामारी से मुक्त हो सकेगा।
यह रहे मौजूद : परिवार आरोग्य किट वितरण की शुरूआत करने के मौके पर डिप्टी मेयर नीरज जैन, शहर भाजपा के जिला महामंत्री और पार्षद रमेश सोनी, वरिष्ठ भाजपा नेता सीताराम शर्मा, शहर भाजपा प्रवक्ता सतीश बंसल, बजरंग मंडल के अध्यक्ष प्रकाश बंसल, दाहरसेन मंडल के महामंत्री सत्येंद्र कुमार शर्मा, अनीश मोयल, अरविंद पाराशर, रचित कच्छावा, राहुल जैसवाल, विक्रमसिंह राठौड़ सहित कई लाेग माैजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva zho_Hant eng_Latn